tomron87/hebrew-wikipedia-sentences-corpus huggingface dataset:
כמו אלמנטים רבים אחרים, גם הקרבות שודרגו במשחק זה לרמה הגבוהה ביותר בסדרה.
הכוונות הופכות במשחק זה ל-"כוונות חכמות" והאויבים נעשים גם חכמים יותר.
השינוי הגדול ביותר נעשה בתחום הקרבות פנים לפנים.
אם אין לשחקן נשק הוא יכול להרביץ לאויב.
אם השחקן נתפס או נהרג הוא יכול לשחד שוטרים או בתי חולים בשביל לשמור על כלי הנשק שלו כדי שלא יעלמו לו.
החבילות המוחבאות במשחק מגיעות גם למשחק זה בצורה של 99 בלונים שמפוזרים בעיר.
99 הבלונים מתקשרים לשירם של להקת "ננה" משנת 1980, 99 בלונים, שהופיע במשחק הקודם (GTA VICE CITY).
השיפור בגרפיקה מאז Liberty City Stories כולל אנימציות חדשות, משחק מהיר יותר, כבישים ארוכים יותר, פחות הולכי רגל איטיים ומכוניות איטיות, יותר כלי נשק ועלייה בכמות הרכבים ובדמויות שלשחקן אין שליטה עליהם.
ויקטור וואנס המכונה ויק הוא הגיבור הראשי של המשחק, חייל המנסה לכלכל את משפחתו הלא מתפקדת.
בבסיס הצבאי פורט באקסטר שב-Vice City, סמל ג'רי מרטינז הורס את הקריירה הצבאית של ויק, ומכריח אותו לפנות לפשע מאורגן כעבודה.
כשאח של ויק, לאנס, מגיע כדי להמר בשוק הסמים הגדול של Vice City, ויק נקלע כנגד רצונו לרשת סוכנים נוכלים של ה-DEA (היחידה ללוחמה בסמים), כמו כן הוא נקלע לסחיטה ומלחמה קצרה עם שליטי הסמים בעיר, האחים מנדז.
בהתחלה הוא מחסל את ארמנדו מנדז, ואחרי שלואיס מתה הוא מחסל את ג'רי מרטינז ואת דייגו מנדז ביחד במשימה האחרונה במשחק ומחליט לגמור את השותפות שלו ושל לאנס עם דיאז, כעבור שנתיים בזמן שביצע עסקת סמים עם משפחת פורלי הוא נרצח על ידי מארב של חוליית המתנקשים של דיאז.
לאנס הוא אחיו הצעיר של ויקטור.
ויקטור נוהג לזלזל בלאנס, זאת מכיוון שלאנס כמעט אף פעם לא רציני.
בפעם הראשונה שלאנס פוגש את אחיו בוייס סיטי, הם נאלצים לברוח מכנופיית ה'צ'ולוס',תוך כדי שלאנס נוהג בדרכים לא שגרתיות.
לאחר מכן לאנס מכניס את אחיו לענייני הסמים, דבר שגורם ליותר צרות, מכיוון שלאחים מנדז יש מונופול על עסקות הסמים בעיר.
לאחר שנתיים נרצח על ידי טומי ורסטי (VICE CITY) לאחר שבגד בו.
לואיס היא אחותו הקטנה של פיל קסידי ואשתו של מרטי ג'יי ויליאמס אשר יש להם תינוקת משותפת.
ג'רי הוא סמל בצבא והאויב הראשי במשחק, מרטינז לא לוקח את תפקידו ברצינות ומשתמש בכוחו לרעה.
חובב נשים ומעשן סמים בקביעות, הוא לא מהסס לנצל אחרים בשביל לעשות את העבודה השחורה.
הוא גרם לכך שוויקטור סולק מהצבא, לאחר שביקש מוויקטור להביא זונה לבסיס.
לאחר מכן הוא ניסה להתנקש בחייו של ויקטור, אבל ללא הצלחה.
כאשר ויק מגלה שמרטינז לקח חלק במותה של לואיס הוא הורג את מרטינז ואת דייגו בבניין העסק של מנדז.
דייגו וארמנדו מנדז הם השניים שמתעסקים בסמים יותר מכל הפושעים האחרים בvice city.
דיגו יותר שקט מארמנדו ומדבר רק ספרדית, למרות שהוא מבין אנגלית.
האחים נפגשים לראשונה אחרי שוויקטור ולאנס גונבים משלוח סמים שהיה שייך להם.
אך לאחר זמן מה הם מחליטים לכרות ברית.
לקראת סוף המשחק הם בוגדים בלאנס ובויקטור ואז הם משתפים פעולה עם מרטינז וחוטפים את לואיס על מנת למשוך את ויקטור אחריהם, את ארמנדו ויק הורג באחוזה שלו ואת דייגו הוא הורג יותר מאוחר בבניין העסקים שלהם.
אומברטו הוא הראש המנהיג של הכנופיה הקובנית.
הוא חבר של ויקטור, ומעריך אותו.
אומברטו נוהג להפיח אומץ באלא שעובדים איתו על ידי אמירות "אם יש לך ביצים" מרובות, דבר אשר גורם אי נעימויות לרוב האנשים.
הוא כמעט לעולם לא עושה עבודה מלוכלכת.
בריאן עובד בשביל ה-DEA (היחידה במלחמה בסמים)
הוא מבקש מוויקטור ולאנס לעשות כמה משימות עבורו.
כאשר ויקטור ולאנס מגלים שהוא קשור למשטרה הם תופסים וקושרים אותו בשביל להוציא ממנו מידע.
הוא נהרג על ידי ויקטור אחרי שניסה לברוח.
מרטי נשוי ללואיס ולהם תינוקת משותפת.
ויק עובד הרבה בשבילו ומציל אותו במשימה "סו לונג שלונג" שם דייגו מנדז שניהל עם רני רומן כועס על כך שהוא גרם לויק ולדיאז לחבור נגדם.
הם תוקפים את הסטודיו שלו ואורבים לו ליד מועדון המאליבו.
ריקארדו הוא עוד אחד מסוחרי הסמים הגדולים בוייס סיטי: האחים וואנס, האחים מנדז והוא עצמו.
רני הכיר לויק את ריקארדו במשימה "סטיל דה דיל" (לגנוב את העסקה) דיאז נמצא ביריבות עמוקה עם האחים מנדז והוא שלח את ויק להרוס את בניין העסקים שלהם במשימה "לאסט סטאנד"(עמידה אחרונה, מעמד אחרון) (המשימה האחרונה במשחק).
נהרג ב-1986 על ידי טומי ורסטי ולאנס וואנס כנקמה על מותו של ויק והפגיעה בעסקה.
גונזאלס היה חברו הטוב ביותר של הקולונל קורטז מוייס סיטי, שם הוא נהרג משום שבגד בשותפות שלהם.
גונזאלס הוא גם סוחר סמים גדול, אבל הוא לא ביריבות עם דיאז כי הוא חבר של קורטז (קורטז הוא חבר מאוד טוב של דיאז) הוא שלח את ויק לגנוב המון סמים ולבסוף שלח את ויק לגנוב את הקוקאין שקורטז מאחסן.
קורטז הכועס מגלה זאת וגונזאלס בורח לזמן מה מקורטז ודיאז (שהפך לאויב שלו אחרי הגנבה) בפנטהאוז שלו ולבסוף קורטז מוצא אותו ושולח את טומי ורסטי להרוג אותו עם מסור חשמלי במשימה "טרצ'רוס סווין".
פיל קולינס הוא זמר בריטי, שהגיע ל-Vice City להופעה הקרובה באצטדיון היימן ממוריאל.
לרוע המזל, חייו מאוימים על ידי משפחת הפשע פורלי, שכן המנהל שלו, בארי מיקלתוייט, חייב להם 3,000,000 דולר.
ויק מציל את פיל מכמה ניסיונות התנקשות, ובסופו של דבר, קולינס מסיים את הקונצרט שלו ללא פגע.
הדמות מבוססת על המוזיקאי הבריטי בעל אותו השם, ואף מדובבת על ידו.
בארי מיקל'ווייט הוא המנהל של פיל קולינס ונמצא בחובות עמוקים לג'ורג'יו פורלי, העומד בראש משפחת פורלי.
ג'ורג'יו מאיים על חייו של קולינס במספר ניסיונות התנקשות, שכולם מסוכלים למרבה המזל על ידי ויק.
לאחר שהקונצרט הצליח, בארי מחליט לבסוף להחזיר את חובותיו למשפחת פורלי.
Soldier: במשימה הראשונה תצטרך לקחת חבילה.
במשימה זו גם מגלים תכונה חדשה במשחק - שחייה.
DIVORCE: מרטי חוטף את לואיס כדי להפוך אותה לזונה וויק עוצר אותו והורג אותו.
Jive Drive: ויק אוסף את לאנס מנמל התעופה בזמן מרדף של צ'ולוס.
The Bum Deal: בריאן שולח את לאנס ואת ויק לעוד מארב כדי שיצליח לברוח.
ויק ולאנס שורדים אבל מגלים שבריאן ברח.
הם מוצאים אותו והורגים אותו.
From Zero to Hero: המשימה שאחריה נפתח האי הראשון.
תנסו לחלץ את לאנס מחטיפה נוספת, ולאחר מכן אתם צריכים לעקוב אחריו לעיר הראשונה.
בינתיים מרטינז יעקוב אחריכם בהליקופטר בנוסף לכמה כלי רכב שינסו לחסל את לאנס ותצטרכו לחסל אותם.
Kill Phil: הופעתו הראשונה של פיל קולינס.
במשימה זו השחקן יצטרך להגן עליו מפני המאפיה האיטלקית.
So Long Schlong: ויק מציל את רני שעומד לעבור את הניתוח-לשינוי-מין הרביעי שלו.
Last Stand: המשימה האחרונה במשחק - לחסל את דייגו ואת ג'רי כנקמה.
ה"אימפריה" זו האפשרות החדשה במשחק, שמזכירה במקצת את משחקיות ה"טריטוריות" בסאן אנדראס.
בכול רחבי העיר ישנם כמה עסקים, החל מעסקים קטנים, ועד לבנייני ענק.
ישנם כמה כנופיות במשחק עם עסקים, ולכול אחת יש כלי רכב מחוץ לעסק.
תקיפת כלי הרכב תגרום להפעלת משימה מיוחדת, בה השחקן יאלץ להרוג את חברי הכנופיה, ואז להרוס את העסק.
לאחר מכן הוא יכול לקנות
את העסק, וקבוע מה הוא יהיה, ובאיזה רמה.
ככל שהעסק יקר יותר, הוא יביא יותר כסף.
לכול סוג של עסק יש מערכת משימות משלו, וכמו כן כול עסק ברמה גבוהה גם יתן לשחקן תלבושת הקשורה לאותו העסק.
רשימת הכנופיות מהם אפשר לגנוב עסקים:
הם כנופיה לטינית אשר נלחמת בוויקטור החל מהמשימות הראשונות.
המכונית שלהם היא "צ'ולוס סייבר" סייבר צהובה עם פס אפור, עם שליטה גרועה יותר מהקבילה הרגילה, אך היא מהירה יותר.
הם חבורה של אופנוענים ברחבי וייס סיטי.
העסקים שלהם הם לרוב קטנים.
רכבם הוא "פריוויי" (freeway) מיוחד בעל צבעים פטריוטים הנקרא בייקר איינג'ל
כרישי ההלוואות- צבעם הוא אדום.
הם כנופיה די גדולה ברחבי העיר.
הם גם המסוכנים ביותר, שכן הרכב שלהם הוא רכב ארבע על ארבע, שבו שיש ארבעה חברי כנופיה עם AK-47. העסקים שלהם גדולים לרוב, ולמרות שמם, יש להם עסקים מגוונים.
רכבם הוא ראנצ'ר אדום שנקרא שארק ראנצ'ר.
לאחר שהשחקן כובש עסק, הכנופיה שממנה הוא כבש את העסק תשלח אליו מתנקשים, שהם חברי כנופיה על הרכב המיוחד של אותה כנופיה.
הכרישים שלוחים את הראנצ'ר שלהם, עם ארבעה מתנקשים עם AK-47, הבייקר שולחים שני מתנקשים על הבייקר איינג'ל, אשר חמושים ברובה סקורפיון ועם SMG, והצ'ולוס שולחים את המכונית שלהם, צ'ולוס סייבר עם שני אנשים חמושים ברובה סקורפיון ובאקדח.
על פי הסקרים לחודש יולי 2006, משחק זה
הוא הנמכר ביותר לקונסולת ה-PSP.
רבים מחשיבים משחק זה כחידוש למשחק GTA 3, אך בפועל הוא מהווה משחק נוסף שמשמש כפריקוול ל-GTA 3 באותו מקום התרחשות, ומכאן שמו "Liberty City Stories" ("סיפורי עיר החופש" בתרגום חופשי לעברית).
ב-17 בדצמבר 2015 הוא שוחרר למערכת ההפעלה IOS, וב-11 בפברואר 2016 שוחרר למערכת ההפעלה אנדרואיד.
אירועי המשחק מתפתחים בשנת 1998, שלוש שנים לפני אירועי המשחק GTA 3. טוני סיפרני חוזר לעיר לאחר מספר שנים בהן חי בסתר מאחר שרצח ראש מאפיה לבקשת דון סלבאטורי לאוני.
כאות תודה סלבאטור נותן לו עבודה.
בזמן ההתרחשות של "Liberty City Stories", טוני סיפריאני מבצע משימות שונות מאנשים שונים, בהם כלולים: סלבטורי ליאוני, וינצ'נזו סילי, מריה לטורה, JD א'וטול, דונלד לאב, הנבל הראשי של המשחק מסימו טוריני, ליאון מק'אפרי ואף אימו של טוני.
העיר ליברטי סיטי במשחק זה שונה מהעיר ב-GTA Advance.
אך דומה מאוד לעיר ב-GTA 3 לדוגמה, ה"סקס קלאב סבן" של לודג'י גוטרלי נקרא כאן "Paulie's Revue Bar" ובעליו הוא JD אוטול שעובד תחת משפחת המאפיה סינדאקו.
JD נהרג על ידי מיקי המפיסטס עוזרו של לואיג'י, כמו כן השחקן רואה בהמשך המשחק סצנה בה המועדון מקבל בעלים חדשים ואת שמו החדש.
יותר מכך, בעיר קיימת שכונה חדשה בשם "איטליה הקטנה" שלא קיימת בליברטי סיטי בתקופת המשחק GTA 3 אך גורל שכונה זו מתגלה לשחקן באחת ממשימות המשחק, כך שההגיון בין המשחקים השונים נשמר.
השינויים מתבטאים גם במעברים בין האיים.
הבנייה של הגשר בין "פורטלנד איילנד" ו"סטנטון איילנד" וכך גם המערה המחברת ביניהם ב-GTA 3 עדיין לא הסתיימה.
רק חלק מין המערה פתוח והוא מגיע לצד הצפוני של האי "Shoreside Vale" עד לצד הדרומי.
הגשר "קלאהן" (שמתפוצץ בתחילת המשחק GTA 3) בתהליכי בנייה גם הוא.
רק לאחר המשימה "Driving Mr.
Leone" בניית הגשר מסתיימת והשחקן יכול להגיע לאי סטאונטון.
בליברטי סיטי מופיעים גם האופנועים, שלא היו קיימים ב-GTA 3.
טוני סיפריאני - חבר בכיר במשפחת הפשע לאון.
מעין פרודיה על דמותו של טוני סופרנו.
חי עם אמו ופוחד ממנה פחד מוות.
יש לו סכסוך ארוך שנים עם כנופיית הטריאדים המקומית.
סלבטורה לאון - ראש משפחת הפשע לאון.
הופיע גם ב-GTA: San Andreas וב-GTA: 3. נהרג על ידי קלוד בניסיון להרוג אותו.
JD - הוא המנהל של Paulie's Revue Bar מריץ את העסק ויש לו בעיות משקל.
הוא אמור להיות חלק ממשפחת Sindacco אך המשפחה לא קיבלה אותו רשמית, נרצח.
JD זה קיצור של Joseph Daniel, שמו האמיתי.
מאסימו טוריני - מאסימו הוא מאפיונר מהמאפיה הסיציליאנית, הוא וסלבטורה היו מסוכסכים בעסקים אבל זה עוד לא הפריע להם לנהל עסקים באותו הזמן.
לפני משימה 31 (מופיע שוב) הוא מתקשר אליו ואומר לו שהוא רוצה להשלים אחרי שכל העסק שלהם היה רע, טוני מאמין ומגיע למחסן שלו אבל הוא לא שם.
הוא אומר לו ללכת לספינה ב־Docks, הוא בא לשם ורואה חבורה של Leone בוגדים בו ומשתפים פעולה עם וינצ'אנזו.
טוני הורג את כולם ולאחר מכן וינצ'אנזו יוצא עם רובה עוזי ומתחיל קרב בין טוני לוינצ'אנזו, שבסופו של דבר הוא מת.
טוני מספר מאוחר מכן לסלבטור מה שקרה עם וינצ'אזו והוא כועס ואומר לו שהוא עשה את המעשה הנכון.
מריה לטור - חברתו של ראש משפחת הפשע סלבטור לאוני.
מחבבת את טוני והוא עושה בשבילה כמה משימות.
באחת המשימות האחרונות טוני רואה שהיא נפצעה והוא שואל מי עשה לה את זה, היא אומרת לו שזה היה אופנוען גדול בשם וויין (Wayne), טוני לא מרוצה מהסיפור ולכן הוא נשלח לחסל את וויין ואת כל האופנוענים האחרים, בסוף היא שמחה שהוא עזר לה והיא נותנת לו כסף.
לאחר המשימה הזאת היא תיראה רק לפעמים במשימות של סלבטור.
8-Ball - הוא מנהל את העסק שלו בתכנון פצצות והרס מכוניות, מופיע במשימה Bringing The house Down, שם הוא מניח 3 פצצות חזקות בתא המטען של הואן האדום שטוני נוסע בו על מנת לחסל את חבר המאפיה ממשפחת פורלי, פרנקו פורלי.
היא תמיד מנסה להשוות בין Toni לבין אביו הגדול.
לא משנה עד כמה Toni מצליח Ma Cipriani לא מרוצה ממנו.
בזמן שהוא שהה מחוץ ל-Liberty City היא מצאה מישהו חדש (שותף לחיים) בשם: Giovanni Casa במקום בנה שלא טרח אפילו לדבר איתה.
היא אפילו ניסתה לשלוח מישהו להתנקש בבנה!
היא אמרה שעדיף שימות כמו גבר אמיתי.
כשהוא חוזר למאפיה של Leone היא שמחה ומתקשרת לבטל את ההתנקשות ומשלימה עם Toni.
Toshiko Kasen - טושיקו היא אשתו של הבוס של הכנופיה היפנית, יאקוזה.
טוני עובד בשבילה ועושה כמה משימות, באחת המשימות הם הולכים לאופרה והפורליים (מאפיה) מקבלים מידע שטוני נמצא שם ולאחר שטוני יוצא הוא מחסל את כולם, בורח מהמשטרה ונוסע חזרה לבית של טושיקו.
לאחר מכן היא מבקשת מטוני להרוג את בעלה כי היא מפחדת שהוא יהרוג אותם.
טוני מחסל את כל האנשים בקזינו של היקוזה, עולה לגג והוא רואה שם את קאזוקי והם נאבקים עד המוות, לבסוף קאזוקי מת וטוני נוסע לביתה של טושיקו בשביל להעביר את ההודעה.
אחרי שהוא מת היא מודה לטוני ואומרת לו שלום ומתה.
Donald Love - טייקון תקשורת ואיש עסקים.
דונלד לאב מופיע שוב בסופו של דבר באחוזה גדולה בעיר השלישית, שם הקרטל הקולומביאני רוצים לתקוף אותו כי הוא לקח את הבית הגדול שהיה שם.
אחרי שטוני מחסל את כל הקולומביאנים, הם נוסעים לשדה תעופה ודולאנד מאחל לטוני בהצלחה, עולה על המטוס ומאז לא נשמע ממנו במשחק.
מופיע לאחר מכן ב-GTA 3 ב-2001. דונלד הוא קניבל.
Leon McAffrey - מקאפרי הוא שוטר מושחת מהLCPD שעבר עסקה קטנה עם ה־Leone והוא לא מספר כלום מהפשעים שטוני עשה בתנאי שהוא יעשה בשבילו כמה משימות.
אחרי שטוני עשה בשבילו כל מה שהוא צריך, הוא מתקשר לטוני ואומר לו שהמשטרה עלתה על חלק מהדברים שטוני עשה והוא לא רוצה שהוא יהיה מעורב בזה אז הוא אמר לו לא להיפגש איתו יותר .
Ray Machowski - ריי מופיע רק בשלוש משימות במשחק, הוא לא מחבב את מקאפרי ורוצה שיפסיק לגרום לטוני לעבוד בשבילו.
לאחר מכן מופיע שוב ב־Gta 3, שם הוא אומר לקלוד לחסל את מקפארי על כך שהוא בגד בשותפות שלו.
Grand Theft Auto (בתרגום חופשי לעברית: "גניבת כלי רכב", מוכרת גם בראשי התיבות GTA) הוא זיכיון משחקי וידאו מסוגת פעולה והרפתקה שמפותח על ידי חברת "Rockstar Games".
הזיכיון נוצר על ידי דייוויד ג'ונס ומייק דאילי כחלק מחברת "DMA Design" הבריטית.
משחקיות הסדרה כוללת עיצוב עולם פתוח המאפשר לשחקן לשוטט בערים שונות בעולם תוך השלמת משימות כדי להתקדם בעלילה, לצד מגוון משימות-צד אופציונליות.
עלילות משחקי הסדרה מתמקדות בפושעים שונים ומתרחשות בגרסה סאטירית של ארצות הברית תוך פרודיה על התרבות שלה.
שם הסדרה נובע מהמינוח המשטרתי האמריקאי לגניבת כלי רכב.
בהתאם לשמה, משחקי הסדרה מאפשרים לשחקן לבצע שלל עבירות כאשר גנבת מכוניות היא רק אחת מהן.
כיוון שהסדרה כולה מציבה דגש משמעותי על ביצוע פשעים ואף מציגה אלימות מציאותית, הזיכיון זכה להסתייגויות וביקורת שלילית רבה.
הדבר פתח דיון מעמיק באשר להשפעת משחקי ווידאו אלימים על אלימות נוער, אך העמדה הנפוצה במחקר גורסת ששימוש במשחקי מחשב אלימים אינו קשור לעלייה בהתנהגויות אלימות.
+ כותר שנת יציאה פלטפורמה הערות Grand Theft Auto 1997 פלייסטיישן, Windows, Game Boy Color המשחק הראשון בסדרה, מתרחש בשנת 1996. Grand Theft Auto: London 1969 1999 פלייסטיישן, Windows חבילת הרחבה, דורשת את GTA המקורי.
מתרחש בשנת 1969. Grand Theft Auto: London 1961 1999 Windows חבילת הרחבה, דורשת את GTA 1969 וניתנת להורדה בחינם.
מתרחש בשנת 1961. Grand Theft Auto 2 1999 פלייסטיישן, Windows, Game Boy Color, דרימקאסט מתרחש בשנת 1998. Grand Theft Auto III 2001 פלייסטיישן 2, אנדרואיד, Windows, Xbox ,IOS, iPhone משחק ה-GTA הראשון בתלת-ממד, הראשון בסדרת המשחקים השלישית בסדרה.
מתרחש בשנת 2001. Grand Theft Auto: Vice City 2002 IOS ,אנדרואיד, פלייסטיישן 2, Windows, Xbox, פלייסטיישן 4 מכניס לראשונה את האופנועים לגרסת התלת-ממד.
מתרחש בשנת 1986 בעיר Vice City שהיא העתק לעיר מיאמי.
Grand Theft Auto: San Andreas 2004פלייסטיישן 2, אנדרואיד, Windows, Xbox,IOS,אייפון, נותן לשחקן לראשונה את חוויית האופניים והשחייה במים.
מתרחש בשנת 1992. Grand Theft Auto Advance 2004 Game Boy Advance פותח במיוחד למכשיר הגיים בוי אדוונס.
מתרחש בשנת 2008. Grand Theft Auto: Chinatown Wars 2009 IOS ,PSP, אייפון, אנדרואיד, נינטנדו DS ,אייפוד טאץ' מתרחש בשנת 2009 בליברטי סיטי בתור הואנג לי, חבר בכנופיה הסינית של העיר.
במשחק מגלמים את לואיס לופז, מתרחש ב-2009. Grand Theft Auto V 2013פלייסטיישן 3, Xbox 360, פלייסטיישן 4, Microsoft Windows, Xbox One המשחק הראשון בסדרה עם מנוע גוף ראשון, בנוסף לגוף שלישי.
Grand Theft Auto IV: The Lost And Damned (בתרגום חופשי לעברית: "גניבת כלי רכב 4: האבודים והארורים") היא חבילת ההרחבה הראשונה למשחק הווידאו Grand Theft Auto IV.
המשחק מספר את עלילותיהם של ג'וני קלביץ (אופנוען), הפרוטגוניסט של המשחק (ודמות משנית במשחק המקור), ושל כנופייתו "אחוות האחים האבודים".
המשחק יצא בשנת 2009 לאקס בוקס 360 וב-2010 יצא לפלייסטיישן 3 ולמחשב האישי.
ג'וני קלביץ, אופנוען יהודי וסגן הנשיא של כנופיית הלוסט, נוסע עם הכנופיה לבילי גריי המשתחרר מהכלא שם ישב בעקבות סמים ורציחות.
מכירת האופנוע של גריי, בידי הכנופיה, מביאה לריב, שלאחריו הכנופיה מחזירה לעצמה את האופנוע שהכנופיה היריבה "מלאכי המוות" העלימו.
סגן הכנופיה היריבה נרצח על ידי גריי, וג'וני נשלח יחד עם עוד חברי הכנופיה לחסל את "מלאכי המוות".
ג'ייסון, אחד מחברי הכנופיה, מחליט שהוא רוצה להגיע לחברתו, שם נרצח על ידי מתנקש (ניקו בליק) שנשלח על ידי אביו של חברתו (מיכאיל פאוסטין מGTA- IV).
בילי מגלה על מותו של ג'ייסון אבל משקר ואומר שזוהי פעולתם של מלאכי המוות.
ג'וני, בילי, ג'ים, בריאן, טרי וקליי תוקפים את מועדון מלאכי המוות כ"נקמה" על מותו של ג'ייסון ובילי גונב הרואין מהמועדון, למורת רוחו של ג'וני שלטענתו כל חבר במלאכי המוות ירדוף אחרי הכנופיה, אבל בילי לא מקשיב.
מאוחר יותר הוא מתקשר לג'וני ואומר לו ללכת לידידה של בילי: אליזבטה טורס.
ג'וני מגיע לאכטר ופוגש את ג'ים, חברו הטוב שאומר שהם צריכים לגנוב אופנועים ממלאכי המוות.
הם גונבים בהצלחה את האופנועים (בסיוע של טרי וקליי), אבל זוג שוטרים מושחתים - אד מק'קורניש וג'ימי מת'יוס - צופים בהם וסוחטים את ג'וני וג'ים שמאוחר יותר הורגים את השוטרים.
ג'וני מגיע לאליזבטה טורס ושם פוגש את ניקו בליק (הפרוטגוניסט של GTA IV, שמופיע בתחילת המשחק בהופעת אורח).
אליזבטה שולחת את ג'וני ניקו ופלייבוי x לעשות עסקת סמים שמתגלה כמארב של המשטרה, אבל ניקו ג'וני ופלייבוי x בורחים כל אחד לדרכו.
בילי (שכועס שג'וני נכשל) מתקשר לג'וני ואומר שחבר קונגרס בשם תומאס סטאבס שישלם הרבה כסף לג'וני ובילי במידה והוא יעזור להם עם בעיותיו; ביניהן חיסול דודו של סטאבס וגם חטיפת אוטובוס של בית סוהר שמכיל אסירים מסוכנים.
אחרי זה ג'וני מסוגל לבצע משימות צד בשביל סטאבס.
בין המשימות של סטאבס ג'וני מקבל שיחה מחברתו לשעבר, אשלי באטלר, ששבויה אצל סוחרי סמים ומציל אותה.
לאחר מכן, הוא נדרש לבצע עבורה טובה נוספת: לחטוף, לפי דרישתו של דימיטרי ראסקלוב – שממנו אשלי לוותה כסף – את רומאן בליק, בן דודו של ניקו, ולהביאו למבנה נטוש בבוהאן בתמורה למחיקת חובה של אשלי.
ביל ובריאן הולכים לעסקה עם הטריאדים (המאפיה הסינית) עם ג'וני וג'ים, אבל הטראידים מפוצצים את העסקה וג'וני וג'ים מחסלים את כל הטראידים.
ג'וני וג'ים צופים בבילי נעצר וחושב שג'וני הוא האשם.
העצירה גרמה לחלק מהמועדון לפנות נגד ג'וני וג'ים בהנהגתו של בריאן שנאמן לביל גריי, ומנסה לחסל את ג'וני, ג'ים, טרי וקליי, אך הם נותרים בחיים.
ג'וני, טרי וקליי פורצים לביתו של בריאן, הורגים את אנשיו וג'וני זוכה לבחור את גורלו של בריאן.
במידה וג'וני ירחם על בריאן הוא יפגוש אותו שוב אבל בריאן ינסה לחסל את ג'וני שיהרוג אותו סופית.
לאחר מכן ג'וני עובד עוד פעם בשביל אליזבטה ומאלק, ואז אשלי מתקשרת לג'וני וריי נותן לג'וני עבודות.
בהתחלה הוא שולח את ג'וני והלוסט לגנוב יהלומים יקרי ערך מטוני פרינס ולואיס לופז בזמן שהם קנו את היהלומים מטבח בספינה, לאחר מכן ריי שולח את ג'וני ביחד עם ניקו לבצע עסקת יהלומים עם המאפייה היהודית אבל לואיס לופז עושה להם מארב, תוקף אותם וגונב את היהלומים.
ג'וני גונב את הכסף ונמלט.
אחרי שג'וני הורג את אנשיו של ריי שעשו לו מארב על מנת להרוג אותו כדי שריי לא יתחלק איתו בכסף, ג'וני מחליט לבגוד בריי ולשמור את הכסף לטובת הלוסט.
ריי הזועם תופס ומענה את ג'ים ולאחר מכן תופס ומענה גם את ג'וני לאחר שהשתמש בטלפון של ג'ים כדי להטעות את ג'וני ולהוביל אותו לידיו.
לבסוף השניים מצליחים להשתחרר ובורחים מהמסעדה.
לרוע מזלם ריי שולח את ניקו שהורג את ג'ים ושולח חבורת מתנקשים שמנסים ללא הצלחה להרוג את ג'וני.
מאוחר יותר סטאבס נפגש עם ג'וני במועדון ואומר לו לשמור מרחק מריי, ומבשר לו שריי ימות בקרוב.
לבסוף הוא אומר לו שריי יצר קשר עם בילי ושכנע את בילי להסגיר את ג'וני ואנגוס למשטרה.
ג'וני פורץ לכלא והורג את בילי.
לבסוף ג'וני, אנגוס, טרי וקליי שורפים את המועדון בעקבות הבגידה של בילי.
לאחר שריפת המועדון הלוסט של ליברטי מתפרקת וג'וני מחליט ליטול על עצמו את מותו של ג'ים, לתרום את כל הכסף מהעסקה לאשתו ובנו של ג'ים ולסייע להם בכל דרך שאפשר.
עוד הוא מנתק את הקשר עם אשלי ולבסוף מחליט לעזוב את הפשע בעקבות מה שקרה לג'ים, אך למרות הריסת הכנופיה ג'וני וכל הלוסט ממשיכים לענוד את מדיהם.
ג'וני קלביץ הוא הפרוטגוניסט של המשחק, אופנוען ממוצא יהודי וסגן הנשיא של הלוסט.
ג'וני יצר שקט ושלווה בין הכנופיות וציפה להשאיר את זה ככה, אבל כשבילי חוזר הכול מוחלף באי סדר ומלחמות כנופיות מה שיוצר הרבה כעס אצל ג'וני וגורם לו להסתכסך עם בילי.
יש לו אח בשם מייקל.
לג'וני נמאס מהמלחמה שמשתוללת בין הכנופיות ולכן מנסה להשליט סדר ושלווה ביניהן.
ג'וני מתחיל לפקפק בהנהגתו של בילי ולאחר מכן הופך לנשיא המועדון אחרי שבילי נאסר בשנית.
כעבור 5 שנים הוא נרצח על ידי טרבור פיליפס כי ג'וני לא הסכים שטרבור יקיים מערכת יחסים עם החברה שלו.
ג'ים פיצג'ראלד - האוצר של כנופיית הלוסט ובין החברים הוותיקים ביותר בלוסט.
ג'ים נאמן במיוחד לג'וני ולא פעם היה לצידו בעת צרה.
הוא משאיר נשק קל לג'וני במועדון כשצריך ועוזר לו רבות, אך נרצח לקראת סוף המשחק על ידי ניקו בליק שנשלח על ידי ריי.
מותו גורם לג'וני לתת את כל הכסף מהעסקה למשפחתו.
ג'ים בדומה לג'וני נגד מלחמות הכנופיה.
בנוסף ג'ים נשוי ואב לתינוק.
הוא יותר אחראי, נחמד ורגוע משאר חברי הלוסט.
בילי גרי - נשיא כנופיית "הלוסט", שוחרר מהכלא לאחר שהורשע בעבירות סמים ורצח, והוא משמש כאנטגוניסט הראשי של המשחק.
מיד עם שחרורו, הוא מתחיל להסתכסך עם ג'וני ומערער את השקט ששרר בכנופיה.
מתוך חשד שג'וני מנסה להשתלט על ההנהגה, בילי נפגש עם מנהיג הטריאדים ומבצע עסקת סמים: הכנופיה תשיב לטריאדים את ההרואין שלהם בתמורה לחיסולם של ג'וני וג'ים.
עם זאת, התוכנית נכשלת כאשר ג'וני וג'ים מצליחים להימלט מהמלכודת, בעוד בילי נתפס על ידי המשטרה ונשלח בחזרה לכלא.
בילי, שהאמין כי ג'וני היה אחראי למעצרו כדי להשתלט על הכנופיה, מחפש נקמה.
מאוחר יותר, ריי, הרוצה לפגוע בג'וני על גניבת כספו, יוצר קשר עם בילי ומציע לו להצטרף לתוכנית להגנת עדים, להפליל את ג'וני ואנגוס בעסקאות הסמים שלהם ובכך להביא לכליאתם – מה שהיה מוביל לשחרורו של בילי.
כשג'וני מגלה זאת, הוא פורץ לכלא יחד עם טרי וקליי ורוצח את בילי כנקמה.
בריאן ג'רמי - המזכיר של הלוסט, החבר הכי נאמן לבילי בלוסט, והאנטגוניסט השלישי במשחק.
בריאן שונא את ג'וני בגלל שבילי מעדיף את ג'וני וכן כי ג'וני קיבל את תפקיד סגן הנשיא - התפקיד שעליו בריאן תמיד חלם.
במהלך המשחק בריאן תמיד מנסה להתחנף לבילי ומשמיץ הרבה את ג'וני ומכנה אותו בשמות.
אחרי שבילי נכנס לכלא בריאן בוגד בלוסט (בטענה שג'וני הלשין על בילי).
ג'וני מגיע לבית שלו וניתנת לו הבחירה אם להרוג את בריאן או להשאיר אותו בחיים.
במידה והוא מושאר בחיים ג'וני פוגש אותו פעם נוספת והוא מנסה להרוג את ג'וני עוד פעם אבל ג'וני מחסלו.
אחרי המשימה ג'וני מקבל את ביתו של בריאן בטודור.
טרי ט'ורפ - הוא האחראי על כלי הנשק בלוסט.
כשג'וני זקוק לתגבורת הוא מתקשר אליו.
אחראי גם על מרוצי אופנועים.
טרי עוזר ברוב משימות המשחק.
הוא גם מעשן כבד מאוד והמשטרה חושדת שהוא בעל מעבדות סמים.
נרצח כעבור 5 שנים על ידי טרבור פילפס.
קליי סימונס - הוא אחראי הרכבים בלוסט.
כשג'וני צריך עזרה ותגבורת הוא מתקשר אליו.
קליי נותר שקט רוב הזמן וכמעט אף פעם לא מדבר.
הוא גם החבר האפרו־אמריקאי היחיד ב"לוסט".
כמו טרי גם קליי עוזר ברוב המשימות.
ג'ייסון מייקלס הוא האוכף של הלוסט.
הוא גם עובד בתור סרסור.
ג'ייסון הוא חבר צעיר בלוסט ונאמן במיוחד לג'וני.
ג'ייסון יצא אם אנה פאוסטין אבל אביה (מיכאיל פאוסטין) ששונא אותו שלח את ניקו להרוג אותו.
בילי אמר ש"מלאכי המוות" רצחו את ג'ייסון, וכל זה בשביל לגנוב את ההרואין שלהם.
אנגוס מרטין - סגן בכנופיית "הלוסט", הוא חבר קרוב של ג'וני ולעיתים מספק לו עבודות קטנות.
זמן קצר לפני שבילי נכנס לכלא בפעם הראשונה, הוא ואנגוס רכבו יחד על אופנועו של בילי, אך תאונה קשה התרחשה כאשר בילי לא הבחין במשאית שהתנגשה בהם.
כתוצאה מכך, אנגוס איבד את יכולתו ללכת והפך לנכה, מה שגרם לו לטינה כלפי בילי.
למרות זאת, הוא נשאר קרוב לג'וני, ג'ים, טרי וקליי, ואף מעניק לג'וני עצות מספר פעמים.
אנגוס ידוע באופיו הקודר והוא לרוב במצב רוח מצוברח.
ריי בוצ'ינו - חבר וסגן ב'משפחת פגרינו' והאנטגוניסט השני במשחק.
כמו אליזבטה גם ריי מ-GTA 4 המקורי.
ג'וני פוגש את ריי שמגיע למועדון בתקווה לעבוד עם הלוסט.
ריי עוזר בתחילת המשחק בכך שחושף את מיקומו של בריאן, אך כשהלוסט גונבים את הכסף שלו, ריי כועס תופס ומענה את ג'וני וג'ים.
לאחר שהשניים בורחים הוא שולח את ניקו שהורג את ג'ים, ואת אנשיו שמנסים ללא הצלחה להרוג את ג'וני.
כניסיון אחרון להפיל את ג'וני ריי יוצר קשר עם בילי ומשכנע אותו להיכנס לתוכנית להגנת עדים וילשין על ג'וני והלוסט וכך יכניס אותם לכלא.
לאחר מכן מחריב ללוסט את המועדון.
לבסוף ריי נהרג על ידי ניקו בשליחות ג'ימי פגורינו.
תומאס סטאבס ה-3 - הוא חבר הקונגרס של "ליברטי סיטי" שהופך למעבידו ולחברו של ג'וני, אחרי שבילי מפנה אותו לסטאבס.
ג'וני פוגש את סטאבס ביום הספא שלו, שם תומאס שולח את ג'וני לחסל את דודו.
סטאבס גם שולח את ג'וני להציל מספר אסירים ונותן לו מספר משימות קצרות.
אחרי מותו של ג'ים, סטאבס אומר לו שריי עומד למות ושולח את ג'וני למשימה אחרונה - לחסל את בילי (בתוספת תגבורת).
כאשר ג'וני שואל את סטאבס למה הוא עוזר לו, סטאבס עונה לו כי הם חברים.
לבסוף ג'וני מתקשר אליו ומחליט לנתק את הקשרים איתו.
אליזבטה "ליז" טורס - היא סוחרת סמים שבילי מכיר לג'וני בשביל למכור את ההרואין שגנבו.
אליזבטה נותנת לג'וני מספר משימות.
אליזבטה מצליחה מאוד בעסק הסמים שלה אך המשטרה מוצאת ראיות נגדה ומצליחה לעצור אותה.
אשלי באטלר - היא חברתו לשעבר של ג'וני וחברה בלוסט.
מאז שהיא נפרדה מג'וני מצבה התדרדר והיא החלה להשתמש בסמים.
סוחרי סמים חוטפים אותה למשך יומיים אבל ג'וני מציל אותה, ומאוחר יותר היא מבקשת מג'וני לחטוף את רומאן בליק, בן דודו של ניקו.
בסוף ג'וני אומר לה להסתלק וכי הוא לא רוצה יותר קשר איתה.
אחרי סוף המשחק אשלי מתקשרת לג'וני ואומרת לו שהיא נכנסה למכון גמילה.
כעבור 5 שנים היא עשויה להתאבד בעקבות הרצח של ג'וני, או להירצח מיד אחריו.
מאלק - הוא מנהיג כנופיית רוכבי צפון העיר, וחבר טוב של ג'ים, שותפו של ג'וני.
מאלק עוזר לג'וני בהרבה משימות של ג'ים ושל אליזבטה.
מאלק גם עוזר לג'וני לחטוף את רומאן.
ג'וני פוגש אותו פעמיים בעיר: פעם אחת בה הוא הציל את ד'שאן אחרי שנפצע מכמה אופנוענים ופעם שנייה שבה השניים מתחרים לאחר שג'וני צוחק על מאלק.
ד'שאן - חבר בכנופיית רוכבי צפון העיר של מאלק, וגם הוא כמו מאלק עוזר לג'וני.
ד'שאן מחלץ את מאלק וג'וני ממתקפה של המשטרה.
ג'וני גם מציל אותו ממתקפה של כמה אופנוענים.
ניקו בליק - הוא הפרוטגוניסט של GTA 4. ניקו עובד לפעמים עם ג'וני ופוגש אותו לעיתים רחוקות.
ניקו הוא מהגר מסרביה שהגיע לליברטי סיטי במטרה למצוא איש מסוים.
ניקו, למרות החברות שלו עם ג'וני, אחראי לשתי טרגדיות חשובות בחייו של ג'וני והלוסט: ניקו רצח את ג'ייסון מייקלס לבקשתו של מיכאיל פואוסטין ואת ג'ים לבקשתו של ריי.
לואיס לופז - הוא גנגסטר דומיניקני-אמריקני שעובד בתור שומר הראש של בעל מועדוני הלילה טוני פרינס.
ג'וני גונב מלואיס וטוני יהלומים בשווי 2 מיליון דולר, אבל לואיס גונב אותם בחזרה בזמן עסקה עם המאפייה היהודית.
רומאן בליק - הוא בן דודו של ניקו אשר ניהל תחנת מוניות בברוקר אבל מאבד אותה לאחר שניקו הסתבך עם המאפיה הרוסית.
כעבור זמן מה ג'וני ומאלק חוטפים את רומאן לבקשת דימיטרי ראסקלוב על מנת לשלם את החוב של אשלי למאפיה הרוסית.
משום שהמשחק קצר ממשחק רגיל, כל משימות המשחק חשובות לעלילה:
Clean And Serene - המשימה הראשונה, בילי משתחרר, וג'וני מחזיר לו את אופנוענו ואת ההנהגה.
Angels In America - "מלאכי המוות" כועסים ומתכוונים להודיע שהפסקת האש בין הכנופיות נגמרה, אבל ג'וני וג'ייסון הורגים אותם.
It's War - ג'וני, בילי ובריאן תוקפים כמה חברים במועדון "מלאכי המוות".
Action/Reaction - הכנופיה הורסת את מועדון מלאכי המוות וגונבת את ההרואין שנמצא שם.
יLiberty City Choppers - ג'וני וג'ים גונבים אופנועים מ"מלאכי המוות".
Bad Cop Drop - ג'וני וג'ים הורגים זוג שוטרים מושחתים שצפו בהם לוקחים אופנועים.
Buyer's Market - אליזבטה טורס שולחת את ג'וני וניקו לעסקת סמים.
Politics - ג'וני פוגש את טום סטאבס, ששולח אותו להרוג את ארתור סטאבס, דודו.
Coming Down - ג'וני מציל את אשלי מסוחרי סמים שכלאו אותה בדירתם.
Off Route - סטאבס שולח את ג'וני להציל כמה אסירים.
This Shit's Cursed - בילי ובריאן מארגנים עסקה עם הטריאדס.
בריאן וחברו עוזבים את הלוסט.
Hit The Pipe - ג'ים שולח את ג'וני לפוצץ ואנים עם סחורה של "מלאכי הגיהנום".
ג'וני פוגש את מאלק וד'שאן.
End Of Chapter - בריאן וחברו בוגדים בלוסט, מקימים כנופיה משלהם ומנסים להרוג את ג'וני, ג'ים, טרי וקליי.
Bad Standing - ריי מגלה את המחבוא של בריאן לג'וני, שפולש לבית של בריאן ויכול לבחור אם להרוג או לחוס על בריאן.
Believe Or Not - משימת צד אפשרית.
ג'וני הורג את בריאן (אם הוא חס על בריאן ב"עמידה גרועה").
Heavy Toll - אליזבטה שולחת את ג'וני, מאלק וד'שאן לגנוב מכונית סמים של "מלאכי המוות".
Marta Full Of Grace - אליזבטה שולחת את ג'וני לעזור לחברתה.
Shifting Weight - אליזבטה שולחת את ג'וני, מאלק וד'שאן לעשות עסקה שמשתבשת.
שני גלגלים של זעם - משימת צד.
מאלק וג'וני מצילים את ד'שאן .
מרוץ פארק בטרייה - משימת צד.
Roman's Holiday - אשלי בחובות למאפיה הרוסית ששולחים את ג'וני לחטוף אדם בשם רומאן בליק.
Diamonds In The Rough - ריי שולח את ג'וני לגנוב יהלומים מטוני פרינס ולואיס לופז.
Collector's Item - ריי שולח את ג'וני ואת ניקו לבצע עסקת יהלומים עם המאפיה היהודית.
- ג'וני מציל את ג'ים מריי.
ג'וני מחסל את המתנקשים של ריי, ובזמן משימה זו ג'ים נהרג.
Get Lost - המשימה האחרונה.
ג'וני, טרי וקליי נשלחים על ידי סטאבס לפרוץ לכלא ולהרוג את בילי, שהחליט לשתף פעולה עם המשטרה ונכנס לתוכנית הגנת עדים.
ג'וני והלוסט שורפים את המועדון.
המשחק זכה לביקורות דומות לאלו של הכותר המקורי וקיבל ציונים גבוהים במיוחד, שנעו בין 9.5 ל-10. כמו קודמו, הוא דורג לגילאי 18+ בשל תכניו האלימים.
המשחק אף תואר כאלים יותר, במיוחד באחת הסצנות שבה ג'ים וג'וני תופסים עובד מחנות רכבים ומצמידים את ראשו לגלגל אופנוע מסתובב, מה שגורם לו לפציעה קשה, ולאחר מכן בילי מכה אותו בפניו בעזרת פטיש.
בנוסף, המשחק עורר מחאה בעקבות משימה אחת שבה מופיעה דמותו של טום סטאבס בעירום מלא, דבר שגרם לסערה ולמחלוקות רבות.
מועדון הלוסט - הבית הראשון במשחק.
במועדון ג'וני יכול לנוח על מזרן ולרפא את עצמו, לשחק קלפים, להתחרות בהורדת ידיים, לשחק סנוקר וגם לצפות בטלוויזיה.
הבית נהרס על ידי ריי ונשרף מאוחר יותר על ידי הלוסט האחרונים במשימה האחרונה.
הבית ההרוס - לשעבר הבית של בריאן.
ג'רמי ג'וני משיג את הבית לאחר המשימה בה ג'וני מסוגל לבחור את גורלו של בריאן.
הבית נמצא במצב ממש רע כולל חלונות סדוקים\שבורים, דלתות שבורות, ספות קרועות וטלוויזיה הרוסה.
אחוות האחים האבודים - הלוסט
הלוסט היא כנופיית אופנועים שבסיסה נמצא באכטר, אלדרני.
הלוסט היא הכנופיה שבה ג'וני, הפרוטגוניסט חבר, וכן גם רבים מחבריו שייכים לכנופיה.
הלוסט נוסדה ב-1964 על ידי כמה אנשים מהמרינות שפרשו.
למרות שבניגוד ל"מלאכי המוות", ללוסט יש שני סניפים ב"ליברטי סיטי", עדיין הלוסט חלשים מ"מלאכי המוות" (בעלי סניף אחד).
Grand Theft Auto: The Ballad of Gay Tony (בתרגום חופשי לעברית: "גניבת כלי רכב: הבלדה על טוני ההומו") היא חבילת ההרחבה השנייה ללמשחק הווידאו Grand Theft Auto IV.
היא פותחה על ידי האולפן Rockstar North ויצאה לאור לראשונה ל-Xbox 360 ב-29 באוקטובר 2009 ולאחר מכן לפלייסטיישן 3 ולמחשב אישי ב-13 באפריל 2010. זוהי חבילת ההרחבה הרביעית בסדרת Grand Theft Auto.
עלילת המשחק עוקבת אחר הניצוּל של הפרוטגוניסט, לואיס פרננדו לופז, חבר חדש בכנופיית הסחר בסמים הדומיניקנית ושומר הראש של אנטוני פרינס, המוכר בכינויו "טוני ההומו".
פרינס הוא הבעלים של שני מועדוני הלילה הגדולים ביותר ב"עיר החירות" בה מתרחש המשחק והוא איש החברה הגבוהה.
בהודעה לעיתונות שהוציאה חברת Rockstar Games נטען כי פרק זה של המשחק "מזריק לעיר החירות מנת יתר של כלי נשק, זוהר ופשע" וכן על השחקנים להתמודד עם "נאמנותם של משפחה וחברים ועם אי הוודאות בנוגע למי אמיתי ומי מזויף בעולם שבו לכל אחד יש מחיר".
עם צאתו לשוק קיבל המשחק בעיקר ביקורות טובות, והוא מחזיק בציון של 89 באתר הביקורות "Metacritic".
בתחרות הפרסים הטלוויזיונית "Spike Video Game Awards" של שנת 2009 היה המשחק מועמד לפרס משחק ההורדה הטוב ביותר.
בזמן שוד גדול ב"בנק של ליברטי" (Bank Of Liberty) (משימה מהמשחק המקורי), לואיס לופז (Luis Lopez), שהיה אמור להביא כסף לבוס שלו, מדבר בלחש עם גנגסטר אשר מספר לו שהוא ינסה לעצור את השוד.
האיש (יוג'ין ריפר) יורה והורג את אחד השודדים (מייקל קיין) אבל נורה למוות על ידי השודדים האחרים (ניקו בליק, פטריק "פאקי" מקרירי (Patrick McReary) ודריק מקרירי (Derrick McReary).
אחרי השוד לואיס מגיע לדירה של השותף העסקי שלו במועדונים שבבעלותם, אנטוני פרינס הידוע בכינוי "טוני ההומו" (Gay Tony), שם נמצאים 2 גובי מיסים של משפחת אנסלוטי: רוקו פלוסי ודודו וינס לוקחים את הכסף ועוזבים.
לואיס כועס על טוני ומתנגד לעסקאות מהסוג הזה אבל טוני מצליח להרגיע את לואיס והם עוזבים את הדירה.
מרגע זה לואיס מתחיל לעשות עבודות בשביל טוני על מנת לשלם את החובות של טוני.
טוני נותן ללואיס מספר של אחד האנשים שטוני לווא מהם כסף: מורי קיבוץ (Mori Kibbutz), אחיו הגדול של ברוסי (מהמשחק המקורי).
מורי מספר ללואיס שהוא היה בעבר בצבא הגנה לישראל ואחרי זה הוא השתנה והפך למה שהוא היום.
לואיס עושה כמה משימות למורי בסוף המשימה האחרונה מורי מתגרה בברוסי, ברוסי בתגובה שובר למורי את האף, מורי וברוסי הולכים ובכך מורי גומר לתת עבודות ללואיס.
לאחר מכן ראש מאפיה רוסית ריי בולגרין (Ray Bulgarin) מתחיל להעסיק את לואיס במשימות לאחר מכן בולגרין מגלה שלואיס וטוני מחזיקים ביהלומים שלו ואחרי שלואיס מסרב למסור את היהלומים לידיו בולגרין בוגד בלואיס ושולח אותו היישר לתוך המארב של אנשיו אשר מנסים להרוג אותו אך לואיס מצליח לחסלם.
אחרי ששרד את ההתקפה של בולגרין טוני אומר ללואיס שחברתו גרייסי (Gracie Ancelotti) נחטפה.
לואיס וטוני עוקבים אחרי פטריק ומגלים איפה מוחזקת גרייסי ושמי שמחזיק אותה הם אותם אנשים ששדדו את הבנק.
טוני מארגן פגישה עם החוטפים.
כשטוני וניקו מגיעים למקום המפגש.
בתמורה לגרייסי נותנים טוני ולואיס את היהלומים תמורת גרייסי, טוני ולואיס לוקחים את גרייסי ומסתלקים מהמקום ולשם מגיעים המאפיה הרוסית וגונבים את היהלומים אך הם נופלים לרכב והוא נוסע.
בהמשך העלילה מקבל לואיס שיחת טלפון מרוקו, רוקו אומר ללואיס שבולגרין יודע שהוא עומד מאחורי עסקת היהלומים ושיגיע מיד לפארק כדי לפגוש אותו.
כשלואיס מגיע לפארק הוא פוגש שם את רוקו ואת וינס.
הם אומרים לו שבולגרין אמר שאו הוא או טוני חייבים למות, ומכיוון שהם מעדיפים לעבוד עם לואיס, הוא חייב להרוג את טוני או ששניהם ימותו.
רוקו ווינס עוזבים את המקום.
לואיס נוסע למועדון להזהיר את טוני.
כשלואיס מגיע למועדון הוא מגלה שרוקו ווינס כבר שם, מאיימים על טוני.
וינס נותן ללואיס אקדח כדי שיהרוג את טוני.
לואיס לוקח את האקדח, מכוון אותו לטוני, ובמקום לירות בטוני הוא יורה בוינס וישר מכוון את האקדח לרוקו, טוני משכנע את לואיס לא לירות ברוקו.
רוקו מאיים עליהם ואומר שכל המאפיה של בולגרין בדרכה למועדון עכשיו.
רוקו עוזב ובינתיים טוני ולואיס נאלצים להתמודד עם עשרות אנשים חמושים.
אחרי שלואיס וטוני הורגים את כולם הם יוצאים אל מחוץ למועדון ומתמודדים עם עוד מאנשיו של בולגרין.
לואיס וטוני עוזבים את המקום ונוסעים לפארק שעשועים שבו מחביאה המאפייה סמים.
לואיס וטוני מגיעים למקום, לואיס אומר לטוני שהוא ילך לשם לבד ובינתיים שטוני ייסע ל"מדוס פארק" (Meadows Park) ויחכה לו.
לואיס נכנס לפארק השעשועים ומחסל את אנשיו של בולגרין ואת משלוחי הסמים.
משם נוסע לואיס לשדה התעופה לעצור את בולגרין מלעזוב את העיר.
בדרך יוסוף מתקשר אליו ושואל אותו אם הוא עסוק, לואיס עונה שהוא צריך להגיע מיד לשדה התעופה כדי לעצור את בולגרין ומנתק.
בינתיים בדרך מכוניות מנסות לעצור את לואיס מלהגיע אל בולגרין אך יוסוף מגיע בהפתעה עם מסוק ומפציץ את המכוניות.
כשלואיס מגיע לשדה התעופה הוא רודף עם האופנוע שלו אחרי המטוס, הורג את אחד האנשים של בולגרין וקופץ למטוס שרגע אחר כך ממריא לשמיים.
בתוך המטוס לואיס מחסל במהירות שניים משומריו של בולגרין.
בולגרין יוצא מתא הטייס עם רימון בידו ואומר שאם הוא ירה בו הוא יוצא את הנצרה והרימון יתפוצץ.
לואיס בכל זאת יורה בבולגרין, בולגרין מת וחלקו הקדמי של המטוס מתפוצץ, לואיס קופץ מהמטוס ופותח מצנח וצונח לתוך הפארק שבו קבע עם טוני.
כשהוא מגיע לשם הוא נתקל בחסר בית ומפיל אותו, לואיס מתנצל ומרים את חסר הבית, לואיס הולך וחסר הבית מרים מהרצפה שקית שבתוכה הוא מוצא את היהלומים שנעלמו.
חסר הבית לוקח את היהלומים ובורח מהמקום.
לואיס נפגש עם טוני ולאחר מכן גם יוסוף מגיע והם הולכים מהפארק לחגוג את חירותם.
מופיע לראשונה: "I Luv LC"
לואיס פרננדו לופז (נולד ב 1983)-הוא הדמות הראשית במשחק והוא מופיע גם ב־GTA IV ובGTA IV: The Lost And Damned.
לואיס הוא ממוצא דומיניקני והוא שותפו לעסקים של טוני פרינס המכונה טוני ההומו.
לואיס נכנס לכלא וכאשר יצא הפך להיות שותפו ושומר ראשו של טוני אשר מנהל שני מועדי לילה מפורסמים בעיר, הראשון הוא מועדון לילה בשם Maisonette 9 בו השחקן יכול לעבוד והשני הוא מועדון להומוסקסואלים בשם Hercules.
לואיס עובד לכל מני אנשים אשר טוני חייב להם כסף כמו מורי קיבוץ (אחיו של ברוסי מהמשחק המקורי), קבלן עשיר בשם יוסוף אמיר, חבר במאפיה הרוסית בשם ריי בולגרין ועוד.
מלבד זאת לואיס עובד עם שני חבריו, ארמנדו טורס והנריקה ברדס בכמה עסקאות סמים.
ארמנדו והנריקה תמיד אומרים ללואיס שהמאז שהוא עובד עם טוני הוא שכח שהוא דומיניקני ושהוא מנסה להיות מה שהוא לא, איש עסקים.
טוני פרינס (נולד 1963) – הוא אחת מהדמויות הראשיות במשחק.
טוני הוא המנהל של שני מועדוני הלילה מהמצליחים בעיר: Maisonette 9 ו־Hercules וגם יש לו מעט מניות במועדון הלילה Bahama Mamas.
טוני נולד ברובע דיוקס המבוסס על רובע קווינס של ניו יורק אבל שנא את הרובע וברח לאלגונקוין המבוסס על מנהטן ושם פתח חיים חדשים וניהל עם לואיס את שני מועדוניו.
טוני היה חייב כסף להרבה אנשים כמו מורי קיבוץ, ריי בולגרין לרוקו פילסי ולעוד.
בעזרת לואיס הוא משלם את חובותיו.
לטוני היה רומן עם אוון מוס עד שאוון נהרג על ידי כנופיית הלוסט.
מלבד זאת יש לו רומן עם גרייסי אנצ'לוטי, ביתו של ראש משפחת הפשע אנצ'לוטי.
לאחר המשחק מתגלה כי עבר ללוס סנטוס וב-GTA Online השחקן יכול לעזור לו להרחיב את אימפריית חיי הלילה שלו.
יוסוף אמיר הוא קבלן עשיר שרוצה בעזרת לואיס לבנות את גורד השחקים הגבוהה בעיר.
הוא מבקש מלואיס לגנוב בשבילו מסוק קרב, טנק קטן וקרון רכבת.
בתמורה הוא נותן ללואיס עוזי מזהב ומכונית מוזהבת.
מלבד זאת גם המסוק שלואיס גנב לו צופה על ידו בזהב והוא יהיה זמין ללואיס מתי שירצה.
יוסוף אוהב את השיר "Arab Money" ותמיד מנגן ושר אותו.
ריי בולגרין הוא ראש מאפיה רוסית באירופה אשר ניקו בליק (הדמות הראשית ב־GTA IV) עבד בשבילו.
ניקו ברח בגללו לליברטי סיטי וב-GTA IV ריי הפך לאנטגוניסט במשחק.
במשחק The Ballad of Gay Tony הוא נראה לראשונה כאשר הוא מבלה עם סגנו טימור ב־Maisonette 9 ומאוחר יותר נתן ללואיס משימות.
לבסוף ריי מגלה שלואיס קשור לעסקת היהלומים שהוא רוצה ומפני שהיהלומים נעלמים הוא רוצה להרוג את כל מי שקשור לעסקה בהם לואיס וטוני.
לואיס מגלה על כך וכאשר ריי מנסה לברוח מהמדינה, לואיס נכנס למטוסו, הורג את אנשיו של ריי ולבסוף ריי יוצא עם רימון.
לואיס הורג את ריי והחלק הקדמי של המסוק מתפוצץ אך לואיס מספיק לברוח.
רוקו פלוסי ביחד עם דוד וינס פלוסקי הם שני גובי מיסים ממשפחת הפשע אנצ'לוטי.
ראקו גובה מטוני כסף ומחייב את לואיס וטוני לעבוד בשבילו.
הוא שולח אותם להילחם במאפיה הסינית בצ'יינהטאון, לנסות להוציא מידע מגנגסטר בעזרת פגיע בגופו עם כדורי גולף ועוד.
בסוף הוא אומר שריי בולגרין רוצה שאו שלואיס או טוני יהרגו והוא רוצה לעבוד עם לואיס לכן הוא נותן ללואיס בחירה, או להרוג את טוני או ששניהם ימותו.
לבסוף לואיס הורג את וינס וראקו ניצל כאשר טוני אומר שעדיף שראקו יחייה.
ראקו אומר כל המאפיה הרוסית בדרך והוא בורח ולא חוסר יותר, ולאחר חמש שנים נרצח על ידי מייקל דה סנטה (הפרוטגוניסט) כי הכה ואיים על מפיק הסרטים איתו מייקל עבד.
מורי קיבוץ הוא איש עסקים שטוני חייב לו כסף.
מורי הוא אחיו של ברוסי (מהמשחק המקורי) ובכמה משימות של מורי, ברוסי משתתף.
מורי שירת בצה"ל וכאשר חזר הוא השתנה.
מורי עושה ללואיס כמה משימות בהם הוא תמיד מתלהב וצוחק על ברוסי.
הוא תמיד מתגרה בברוסי ואומר שיש לו מכוניות טובות יותר, מסוקים טובים יותר, שרירים מפותחים יותר, יותר בחורות ועוד.
כתוצאה מכך ברוסי בסוף שובר למורי את האף ובכף מורי גומר לתת ללואיס משימות.
כמו כן לאחר סיום המשחק מורי מתקשר ללואיס ואמר לו כי עבר לקיבוץ בישראל.
ארמנדו טורס הוא חבר ילדות של לואיס.
ארמנדו הוא סוחר סמים דומיניקני.
הוא תמיד מסתובב עם הנריקה.
ארמנדו תמיד אומר ללואיס שמאז שהוא עם טוני הוא השתנה והוא שכח שהוא דומיניקני.
השחקן יוכל להתקשר לארמנדו לבלות ותמיד הנריקה יבוא עם שניהם.
ארמנדו גם יכול להביא ללואיס ואן כלי נשק שבו יש כלי נשק במחירים זולים יותר.
עם ארמנדו לואיס עושה משימות צדדיות שקשורות לעסקאות סמים.
הנריקה ברדסהוא חבר ילדות של לואיס ושל ארמנדו.
כמו ארמנדו גם הנריקה הוא סוחר סמים דומיניקני.
הנריקה תמיד אומר עם ארמנדו שמאז שלואיס עם טוני הוא השתנה והוא שכח שהוא דומיניקני ושהוא מנסה להיות מה שהוא לא, איש עסקים.
השחקן יוכל להתקשר להנריקה לבלות ותמיד ארמנדו יבוא גם.
הנריקה יכול להביא ללואיס מספר של כלי רכב בהם המיני טנק שלואיס גונב ליוסוף.
עם הנריקה וארמנדו, לואיס יכול לעשות משימות צד שקשורות לעסקאות סמים.
טימור הוא סגנו של ריי בולגרין.
טימור מופיע עם ריי לראשונה במועדון Maisonette 9. טימור מבצע את רוב המשימות של ריי עם לואיס.
לבסוף אחרי שריי בוגד בלואיס, לואיס מגיע לפארק השעשועים לחסל את משלוח ההרואין ושם הוא הורג את טימור.
שם משפחתו של טימור לא ידוע.
אדריאנה ינירה לופז היא אמו של לואיס.
הוא מטפלת טוב בלואיס ומתייחסת לארמנדו להנריקה כמו לבניה.
ארמנדו והנריקה תמיד אומרים שהיא מכינה את האוכל הטעים ביותר שיש.
אדריאנה מכירה ללואיס את מר סנטו שעושה עם לואיס משימה אחת.
אדריאנה תמיד אומר ללואיס שהוא תמיד טועה ושמה שהוא עושה לא נכון.
למרות זאת לואיס תמיד עוזר לה ומזהיר אותה מפני אנשים אך היא לא תמיד מקשיבה לו.
ברוסי קיבוץהוא אחיו הקטן של מורי.
הוא פחות מפותח שרירית, יש לתו פחות מכוניות, מסוקים טובים פחות ופחות בחורות ולכן מורי תמיד צוחק אליו.
לברוסי לבסוף נמאס והוא שובר למורי את האף.
את ברוסי רואים פעמיים Maisonette 9, פעם ראשונה הוא רקד עם רומן ופעם שנייה הוא ניסה להיכנס עם רומן וכאשר לואיס הכניס אותם הוא בדק אם לואיס הומוסקסואל.
לברוסי יש תפקיד בולט יותר ב-GTA IV.
מופיע לראשונה: "I Luve LC"
נרצח ב-GTA V על ידי טרבור פיליפס.
ניקו בליק הוא הפרוטגוניסט של GTA IV, מהגר ממזרח אירופה אשר נמלט לליברטי סיטי לאחר שהסתבך עם ריי בולגרין.
המשחק פותח על ידי Rockstar North הבריטית, והוא מכיל בתוכו את שתי חבילות ההרחבה שיצאו למשחק: The Lost and Damned ו-The Ballad of Gay Tony.
לא כמו שתי חבילות ההרחבה לבדם אשר דורשות שהמשחק המקורי, Grand Theft Auto IV, יותקן על המחשב, משחק זה אינו דורש שהמשחק המקורי יותקן על המחשב.
המשחק הופץ לקונסולת ה-Xbox 360 ב-29 באוקטובר 2009; למחשב האישי ב-13 באפריל 2010, ולקונסולת ה-PlayStation 3 ב-16 באפריל 2010.
חבילת ההרחבה השנייה אשר יצאה לאור ל-Grand Theft Auto IV.
עלילת ההרחבה עוקבת אחרי לואיס לופז, חבר חדש בכנופיית הסחר בסמים, ושומר הראש האיש של אנטוני פרינס, הידוע גם בשם "טוני הגיי", ובעל שני מועדוני הלילה הגדולים ביותר בליברטי סיטי.
ההרחבה מביאה איתה מלבד לעלילה: כלי נשק חדשים, כלי רכב חדשים, מצבי משחק חדשים במצב המרובה משתתפים ואפשרויות חדשות במשחק.
חבילת ההרחבה הראשונה שהופצה למשחק Grand Theft Auto IV, ומעניקה לנו מבט חדש לעולם הכנופיות והפשע.
עלילת ההרחבה עוקבת אחרי ג'וני קלביץ', אופנוען יהודי וסגן הנשיא של כנופיית הלוסט.
העלילה נפתחת בכך שנשיא הכנופיה, בילי גריי, משתחרר מהכלא בעקבות סמים ורציחות, ונוסע יחד עם כנופייתו להחזיר את האופנוע שלו שנמכר לכנופיה יריבה.
Grand Theft Auto V (בתרגום חופשי לעברית: "גניבת כלי רכב 5", מוכר גם בראשי התיבות GTA V) הוא משחק וידאו מסוגת פעולה והרפתקה שפותח על ידי חברת Rockstar North, ויצא לאור על ידי Rockstar Games.
זה המשחק השביעי (מבחינה עלילתית) בסדרת המשחקים "Grand Theft Auto", לאחר יציאת Grand Theft Auto IV בשנת 2008. המשחק הוא המשחק ה-15 בסדרה בסך הכל.
המשחק מתרחש במדינה הבדיונית "סאן אנדראס", המבוססת על דרום קליפורניה.
עלילת המשחק מתרכזת בשלושה גיבורים: מייקל דה סנטה, פרנקלין קלינטון, וטרבור פיליפס, בעוד השלושה מתכננים לבצע שודים תחת לחץ מסוכנות ממשלתית מושחתת ופושעים חזקים.
עיצוב המשחק כעולם פתוח מאפשר לשחקנים לשוטט בחופשיות באזור הכפרי הפתוח של סן אנדראס ובעיר הבדיונית לוס סנטוס, המבוססת על לוס אנג'לס.
עם צאתו המשחק הניב רווחים של כמיליארד דולר בשלושה ימים בלבד, ועד היום הוא הניב רווחים של כ-8.5 מיליארד דולר.
עד היום נחשב המשחק כפרויקט המדיה שהושקע בו התקציב הכי גבוה בהיסטוריה.
המשחק הוא השני הנמכר ביותר בכל הזמנים (לאחר מיינקראפט), עם מכירות של 200 מיליון עותקים, וכן המוצר הבידורי מכל סוג שהוא הנמכר ביותר וכן המכניס ביותר בכל הזמנים שמדורג בכל רחבי העולם.
בשנת 2025, מגזין רולינג סטון דירג את המשחק במקום השלישי ברשימת 50 משחקי הוידאו הגדולים בכל הזמנים.
"Grand Theft Auto V הוא משחק פעולה-הרפתקאות, שבו השחקן יכול לבחור בין נקודת מבט של גוף שלישי או גוף ראשון.
כדי להתקדם בעלילה, על השחקנים להשלים משימות שונות.
בין המשימות, הם יכולים לשוטט בחופשיות בעולם הפתוח של המשחק."
מעבר למשימות מוגדרות, שחקנים יכולים לשוטט בחופשיות בעולם הפתוח.
העולם מורכב מאזור הכפרי הפתוח של סן אנדראס, כולל מחוז בליין הבדיוני, והעיר הבדיונית לוס סנטוס.
"Grand Theft Auto Online" פותח במקור למצב "Single player" או "Story mode", שבו ניתן לשחק בצורה לא מקוונת, מה שאומר שאי אפשר לשחק נגד שחקנים אמיתיים.
מצב מרובי המשתתפים המקוון" Grand Theft Auto Online" תוכנן כחוויה נפרדת שיש לשחק בעולם עד 30 שחקנים, שמסתובבים בחופשיות ברחבי העולם ומשלימים משימות שניתנות על ידי הדמויות השונות במשחק.
על כל משימה השחקן מקבל סכום כסף בו הוא יכול להשתמש כדי לקנות כלי רכב, נכסים, כלי נשק, ועוד.
הרעיון במצב ה-"Online" הוא שאין מטרה חד-משמעית כמו במצב ה-"Single player", מה שנותן חוויה מגוונת יותר.
במהלך דצמבר 2010, מנכ"ל Takewo Interactive, שטראוס זלניק, אמר שהחברה לא תהפוך את המותגים הגדולים שלה, כמו Max Payne,Grand Theft Auto ו־Red Dead Redemption למשחקים שנתיים.
הוא הוסיף, ואמר כי הם לא יתפשרו על איכות המשחק, גם אם יצטרכו לוותר על מעריצים.
שלא כמו בכל המשחקים האחרים, זהו המשחק הראשון בסדרה בו ישנן שלוש דמויות ולא דמות אחת.
הדמויות הם פרנקלין קלינטון, מייקל "דה סנטה" וטרבור פיליפס, במהלך המשימות במשחק ניתן להחליף דמות כשצריך.
למשל, בזמן שמייקל חוטף מישהו, פרנקלין בתור צלף יורה מרחוק כדי לעזור לו.
זהו גם המשחק הראשון בסדרה בו ניתן להשתמש במנוע גוף ראשון (מבט מקרוב) המשחק הרבה יותר דומה לעולם האמיתי מבחינת המשחקיות.
במשחק ניתן לקנות בגדים, לעצב מכוניות, לשנות תספורת, לגנוב מכוניות, לשדוד חנויות, להטיס מטוסים, לקבל קעקועים, לשחות, לצלול, לצנוח, לאכול, לקחת מונית, לצוד חיות ועוד.
בנוסף במשחק יש המון סוגי ספורט כמו טניס, גולף, ותחרויות שחייה, ריצה ורכיבה.
במהלך פברואר ומרץ 2011, דלפו מספר פרטים שרומזים על קיומו של Grand Theft Auto V, ביניהם שמות מתחם חדשים שהחברה רכשה.
במרץ דלף שהחברה מחפשת מדבבים לכותר חדש בעל שם הקוד "Rush".
אחד מהתפקידים לדיבוב היה ג'יימס פאדטיסטון, אישיות רדיו מתוך המשחק Grand Theft Auto: San Andreas.
בחודש יוני 2011, מקור שקרוב לפיתוחו של המשחק מסר ל-GameSpot כי הכותר "בעיצומו", עם נגיעות אחרונות, כמו הוספת משחקונים.
בנוסף, נטען ששחרור במהלך שנת 2012 ייתכן.
ב־25 באוקטובר 2011, מפיצת המשחק, Rockstar Games, הודיעה ב"X" על הכרזת המשחק, Grand Theft Auto V, בצירוף לינק לאתר הרשמי של המשחק.
באתר הרשמי היה את הלוגו של המשחק והאות "V" בלוגו, שמייצגת את מספר המשחק בכתיב רומאי, מעוצבת כמו שטר כסף ישן של חמישה דולרים
בצירוף ללוגו נכתב שהקדימון הרשמי המלא ייחשף ב־2 בנובמבר 2011. ביום שלאחר מכן, החברה הציבה טיימר שסופר ימים לאחור עד תאריך פרסום הקדימון.
ב־31 בינואר 2013 הודיעו Rockstar Games ששחרור המשחק ידחה מהאביב ל־17 בספטמבר 2013. מייסד החברה, סם האוסר, הודיע שהדחייה היא במטרה לתת זמן נוסף לליטושים ולפיתוח של המשחק.
בהתחשבות בתאריכי השחרור של המשחקים האחרונים של החברה שיצאו באביב, ניתן להסיק שגם Grand Theft Auto V תוכנן לצאת באביב והדחייה של המשחק היא שינוי של הרגע האחרון.
ב־2 ביולי 2013, Rockstar Games הכריזו כי תדרש התקנה של כ־8 ג'יגה על מנת לשחק במשחק בקונסולות.
על ה־PlayStation 3 המשחק יופץ רק בדיסק אחד, בעוד שעל ה־Xbox 360 המשחק יופץ בשני דיסקים: הראשון יכיל בתוכו את ההתקנה, והשני ידרש בשביל לשחק.
לפי החברה ניתן גם להתקין את המשחק על דיסק און קי (USB2.0 לפחות, עם מהירות העברת נתונים של לפחות 15 מגה ביט לשנייה (15Mbit/s) ומפורמט עבור ה־Xbox 360).
ב־8 בספטמבר 2013, העיתון The Scotsman פרסם שעלות הפיתוח והשיווק של המשחק עומדת על 266 מיליון דולר.
ב־2 בנובמבר 2011, החברה שחררה את הקדימון הראשון למשחק, ונתנה למעריצים מבט ראשון למשחק ולעיר שהמשחק יתרחש בה - לוס סנטוס.
הטריילר הציג מקומות מוכרים, ואף מעריצים עשו השוואה בין מקומות בטריילר למשחק Grand Theft Auto: San Andreas.
הטריילר הציג אפשרויות כגון משחק גולף, פיתוח הגוף, טיסה בכלי טיס וכדומה.
בקדימון מתנגן השיר "Ogdens' Nut Gone Flake", על ידי הלהקה הבריטית "הפנים הקטנות".
נכון למרץ 2023, קדימון זה זכה לכ-86 מיליון צפיות.
את הקדימון השני תכננה מפיצת המשחק לשחרר ב־2 בנובמבר 2012, בדיוק שנה אחרי שחרור הקדימון הראשון.
אולם, בשל הפסקת חשמל שנגרמה בעקבות הוריקן סנדי, מידע מהמחשבים של החברה נעלם וזה גרם לדחייה של שחרור הקדימון ל־14 בנובמבר 2012. הקדימון השני התרכז בשלושת גיבורי המשחק, הקשר ביניהם ואזורי המגורים שלהם.
בנוסף, בטריילר הוצגו תכונות מהמשחק כמו: מרוצי אופנועי שטח, טניס, צניחה חופשית, מטוסים ורכבות משא שגוררות מכולות מטען ומכליות.
בקדימון השתמשו בשיר "Skeletons" של סטיבי וונדר.
ב־מרץ 2013 החלה החברה המפיצה להעצים את הקמפיין למשחק Grand Theft Auto V, וב־30 באפריל 2013 שחררה שלושה קדימונים חדשים שכל אחד מתרכז בדמות אחרת.
נוסף לכך, כלי תקשורת דיווחו שהוזמנו לאירוע פרטי של החברה במטרה לצפות במשחק בפעולה בפעם הראשונה.
ב־9 ביולי 2013 יצא סרטון משחקיות ראשון שמראה את המשחק, אורכו של הסרטון הוא 5 דקות.
ב־15 באוגוסט יצא קדימון אשר הסביר על מצב מרובה המשתתפים אשר ייכלל במשחק.
ב־27 באוגוסט רוקסטאר פרסמה באתרה הרשמי שטריילר חדש יצא לאור בקרוב.
Grand Theft Auto V זכה לקבל תגובות וביקורות יוצאות דופן, שמעט מאוד משחקי וידאו הגיעו אליהם.
לפי האתר האמריקאי Metacritic שאוסף ביקורות, ממוצע הביקורות של המשחק הוא 97 מתוך 100.
בתוך 24 שעות מהשקת המשחק, Grand Theft Auto V הכניס מעל 800 מיליון דולר והציב שיא חדש, שלפניו היה Call of Duty: Black Ops 2 שהכניס 500 מיליון דולר ביומו הראשון.
שלושה ימים לאחר ההשקה המשחק הכניס יותר ממיליארד דולר ושבר שיא נוסף, שלפניו היה גם כן Call of Duty: Black Ops 2, שלקחו לו 15 ימים להגיע לרווחים של מיליארד דולר.
היה זה שיא של כל הזמנים לתקופה בתעשיות הבידור כולה, שנשבר רק ב-2019 לאחר יציאת הסרט הנוקמים: סוף המשחק.
נכון ל־2022, המשחק הוא השני הנמכר ביותר בכל הזמנים לאחר מיינקראפט, עם 160 מיליון עותקים שנמכרו.
ביוני 2020, הוכרז שהמשחק ייצא ל־PlayStation 5 ו־Xbox Series X.
לבסוף המשחק יצא לקונסולות אלו ב-15 במרץ 2022.
ב-2004, מייקל טאונלי, טרבור פיליפס, ובראד סניידר משתתפים בשוד לא מוצלח בלודנדורף, נורת' יאנקטון, וכתוצאה מכך שלושתם נחשבים כ"מתים".
תשע שנים לאחר מכן, מייקל חי עם משפחתו בעיר לוס סנטוס, תחת השם הבדוי מייקל דה סנטה, לאחר שהוא עשה הסכם סודי עם דייב נורטון, סוכן FIB (לשכת החקירות הפדרלית) מושחת בשביל להישאר מוסתר.
בצד אחר של העיר, גנגסטר בשם פרנקלין קלינטון, בשנות ה-20 לחייו, עובד בשביל סוחר מכוניות מושחת ופוגש את מייקל בזמן שהוא מנסה לעקל את המכונית של הבן שלו.
השניים לאחר מכן נהיים חברים ושותפים.
בהמשך, מייקל מגלה בזמן אמת כי רעייתו אמנדה קיימה יחסי מין עם מאמן הטניס שלה.
מייקל הזועם רודף עם פרנקלין אחרי המאמן לאחוזה, שמייקל הורס חלקית מכעס.
לאחר שמתגלה כי האחוזה לא שייכת למאמן הטניס, הבעל האמיתי של האחוזה, המאפיונר וברון הסמים המקסיקני מרטין מדראזו, דורש פיצוי פן יהרוג את מייקל.
מייקל חוזר לחיים של פשע בשביל להשיג את הכסף, ומגייס את פרנקלין כשותף.
עם העזרה של חברו הישן של מייקל, לסטר כרסט, האקר נכה, הם שודדים חנות תכשיטים כדי לשלם את החוב.
בינתיים, טרבור, שעכשיו חי בחניון קרוואנים בפרברי לוס סנטוס, שומע על השוד ומבין שמייקל ביצע אותו עקב עדותו הטלוויזיונית של שומר אשר שוחח עם מייקל לאחר השוד, אשר כללה משפט שמייקל אמר בעברו עם טרבור.
כל זאת לאחר שטרבור האמין שמייקל מת בשוד הלא מוצלח שלהם לפני תשע שנים.
טרבור מצליח לאתר את מייקל ומתאחד איתו, מה שמכריח את מייקל המהוסס לתת לטרבור לחזור אל החיים שלו.
ככל שהזמן עובר, החיים האישיים של הדמויות יוצאים משליטה.
התנהגות ביזיונית מוגברת של מייקל גורמת למשפחה שלו לעזוב אותו.
כשמייקל נהיה מפיק סרטים בסטודיו "Richards Majestic", מייקל נכנס לעימות עם דבין ווסטון, ביליונר שרצה לנקום במייקל על זה שהוא מנע את הניסיונות שלו לסגור את הסטודיו ובטעות הרג את העוזרת שלו.
בינתיים, פרנקלין חייב להציל את חברו למאר דייוויס מגנגסטר מתחרה וחבר לשעבר הארולד "סטרץ'" ג'וזף, שמנסה שוב ושוב להרוג אותם כדי להוכיח את עצמו לכנופיה החדשה שלו.
באותו הזמן, הניסיונות הפזיזים של טרבור לייצב את השליטה שלו על השוק השחור בבליין קאונטי גורמים לו להכריז מלחמה נגד מועדון האופנועים The Lost, כמה וכמה כנופיות רחוב דרום אמריקאיות, סוחרי מת'אמפטמין מתחרים, חברת האבטחה הפרטית מריווט'ר, ומנהיג טריאדה ווי צ'אנג.
מייקל נאלץ על ידי סוכני FIB, דייב נורטון וסטיב היינס לבצע סדרה של פעולות עם פרנקלין וטרבור במטרה לערער את הסוכנות המתחרה, ה-IAA (גרסה דמיונית של ה-CIA).
בחסות סטיב היינס, בהתחלה הם חוטפים את אדם בשם מר.
K וחוקרים אותו על אויב שלהם ואחרי כן טרבור מוריד אותו בשדה התעופה.
בנוסף, במסגרת משימה זו, יש אפשרות להרוג את מר.